钦定古今图书集成/明伦汇编/氏族典/第161卷 > 韩贽
## 钦定古今图书集成/明伦汇编/氏族典/第161卷 > 韩贽

按《宋史韩贽传》：“贽字献臣，齐州长山人。登进士第，至
殿中侍御史。坐微累，黜监江州税。道除知睦州，复为
侍御史，改知谏院，进天章阁待制，出知沧、瀛二州，迁
龙图阁直学士，河北都转运使。入判都水监，权开封
府，政简而治。知河南府，建永厚陵，费省而不扰，神宗
称之。迁知审刑院，纠察在京刑狱，知徐州，以吏部侍”
郎致仕。贽性行淑均，平居自奉至约，推所得禄赐买
田赡族党，赖以活者殆百数。退休十五年，谢绝人事，
读书赋诗以自娱。年八十五卒。